<div class="detail" style="text-align: justify;">
<h3>JEWELRY CARE</h3>
<b>การดูแลเครื่องประดับเพชรให้คงใหม่เสมอ<br /></b>เครื่องประดับอัญมณีที่คุณสวมใส่ จะเป็นของรักและสามารถให้เป็นสิ่งแทนใจสำหรับคนที่คุณรัก หรือลูกหลานต่อไปในอนาคต การดูแลเอาใจใส่เครื่องประดับจึงเป็นสิ่งสำคัญ เพื่อทำให้เครื่องประดับสวยอยู่เสมอ โดยการสวมใส่ในชีวิตประจำวัน อาจทำให้ความเงางามลดลง เพราะ ฝุ่น เครื่องสำอาง และโลชั่นต่างๆ สามารถทำให้เกิดคราบที่เพชรหรือพลอย และพื้นผิวเครื่องประดับ นอกจากนั้น การกระแทก(ชน) หรือเกี่ยว จะทำให้หนามเตยบิดหรือหัก เป็นสาเหตุที่เพชรหรือพลอยหลวม จนทำให้เพชรหรือพลอยหลุดจากตัวเรือนได้&nbsp;<br /><br />ขอแนะนำให้นำเครื่องประดับ MODERN DIAMOND มาตรวจเช็ค และทำความสะอาดโดยผู้ชำนาญการปีละ 1 ครั้ง หรือเมื่อรู้สึกว่ามีการกระแทกของเครื่องประดับอย่างแรงเกิดขึ้น ซึ่งเจ้าหน้าที่จะทำการตรวจเช็ค หากเกิดการชำรุด จะได้ทำการซ่อมโดยการย้ำเพชรหรือร้อยมุกใหม่ และทำความสะอาดให้เครื่องประดับคุณเหมือนใหม่&nbsp;<br /><br /><b>การดูแลเครื่องประดับ และการทำความสะอาด <br /></b><span style="text-align: start;">&bull;&nbsp;</span>ทำความสะอาดเครื่องประดับเพชร หรืออัญมณีอย่างสม่ำเสมอ โดยเครื่องประดับที่สวมใส่เป็นประจำ ประมาณอาทิตย์ละ 1 ครั้ง และเครื่องประดับที่ไม่ค่อยได้ใส่ ประมาณปีละ 1-2 ครั้ง&nbsp;<br /><span style="text-align: start;">&bull;&nbsp;</span>การล้าง ทำความสะอาดเครื่องประดับ สามารถทำได้อย่างง่ายที่บ้าน แต่ชิ้นงานที่ซับซ้อน เช่น ต่างหู ชิ้นงานใหญ่ สังวาลย์ พลอย ไข่มุก ควรส่งให้ผู้เชี่ยวชาญทำความสะอาด<br /><span style="text-align: start;">&bull;&nbsp;</span>ไม่ใส่เครื่องประดับในเวลาที่ทำกิจกรรมบางอย่างที่อาจมีการกระแทก หรือชน เช่น การเล่นกีฬา การทำความสะอาดต่างๆ เพราะการกระแทก หรือชน อาจทำให้ตัวเรือนเครื่องประดับ เสียทรง หรือเสียความเงางาม และเป็นสาเหตุให้เพชรหรือพลอยหลุดได้<br /><span style="text-align: start;">&bull;&nbsp;</span>หลีกเลี่ยงเครื่องประดับไม่ให้สัมผัสกับสารเคมีต่างๆ เช่น น้ำยาทำความสะอาด สเปรย์ผม น้ำยาล้างเล็บ เพราะสารเคมีจะทำให้เพชร พลอย และตัวเรือนเครื่องประดับหมอง เสียความเงางามได้<br /><span style="text-align: start;">&bull;&nbsp;</span>การจัดเก็บ ควรจัดเก็บเครื่องประดับแยกชิ้น ไม่ให้มีการกระทบกันระหว่างเครื่องประดับ เนื่องจากเพชรพลอย เมื่อมีการกระทบกันอาจจะเกิดรอยขูดขีดที่เพชรหรือพลอยได้<br /><span style="text-align: start;">&bull;&nbsp;</span>การตรวจเช็คเครื่องประดับด้วยตนเอง เช่น หนามเตยบริเวณเพชรและพลอยมีลักษณะหักหรือบิดเบี้ยวหรือไม่ เพราะทองเป็นวัตถุที่นิ่ม เมื่อเกิดการกระแทกหรือชนกับของแข็ง อาจเป็นสาเหตุที่ทำให้หนามเตยเบี้ยว และเป็นสาเหตุให้เพชรหรือพลอยหลุดได้<br /> <br /><b>วิธีทำความสะอาด<br /></b>การทำความสะอาดเครื่องประดับด้วยตนเอง สามารถใช้น้ำยาล้างเพชร หรือน้ำยาล้างจานเพียงเล็กน้อย ผสมกับน้ำอุ่น แช่ไว้สักครู่เพื่อให้คราบฝุ่น เครื่องสำอาง และโลชั่นต่างๆ หลุดออก จากนั้นให้ใช้แปรงนุ่มๆ ขัดจนทั่วตัวเรือน แล้วทำการเช็คให้แห้ง จึงนำไปเก็บไว้ในกล่องใส่เครื่องประดับ&nbsp;<br /><br /></div>