1. การเลือกทรงเหลี่ยมเพชร เพชรกลม เป็นเพชรที่ได้รับความนิยมที่สุด นอกจากเพชรกลมแล้ว ยังมีเพชรรูปทรงอื่นๆ เช่น เพชรสี่เหลี่ยม(Princess Diamond), เพชรทรงไข่ (Oval Diamond), เพชรสี่เหลี่ยมมรกต (Emerald Diamond), เพชรมาคีย์ (Marquise Diamond) ซึ่งมีลักษณะคล้ายเม็ดแตง และ เพชรหัวใจ (Heart Diamond)&nbsp;<br />2. การตั้งงบประมาณ ทำการตั้งงบประมาณที่จะใช้ เพื่อจะได้กำหนดว่าในงบประมาณที่มี จะได้เพชรที่ขนาดเท่าไหร่ และสีอะไรบ้าง&nbsp;<br />3. การเลือกขนาดเพชรที่อยากได้ เมื่อตั้งงบประมาณแล้ว ก็ทำการสำรวจตลาดว่า สามารถซื้อเพชรน้ำหนักและขนาดไหนได้บ้าง&nbsp;<br />4. การเลือก เกรดของ การเจียระไน (Cut Grade) เป็นส่วนสำคัญที่สุดเพราะทำให้เพชรเม็ดนั้นสวยด้วยเหลี่ยมเจียระไนที่ดี หากต้องการเพชรที่มีการสะท้อนไฟที่สวยงาม ควรเลือก การเจียระไนเพชร(CUT) ที่ Excellent ถึง Very Good&nbsp;<br />5. การเลือกสีของเพชร (Color) ทำการกำหนดไว้ว่า อย่างน้อยต้องได้เพชรสีอะไร ซึ่งในกรณีที่ไม่อยากให้เพชรมีสีนวล ให้เลือกสี I (น้ำ95) ขึ้นไป แต่ถ้าตัวเรือนเป็นสีทองสามารถใช้เพชร สี J (น้ำ94) ได้&nbsp;<br />6. การเลือกความสะอาด (Clarity) เมื่อเลือกขนาดเพชร , สี และทรงเพชรที่ต้องการแล้ว หากยังเกินงบประมาณที่ตั้งไว้ ก็สามารถลดความสะอาดของเพชรลง แนะนำให้เลือกตั้งแต่ SI1 ขึ้นไป คือ VVS1, VVS2, VS1, VS2 และ SI1 แต่ถ้ายังเกินงบก็ต้องทำการลดสีของเพชรลง&nbsp;<br />7. ในการเลือก ระหว่างสีเพชร และความสะอาด ให้ใช้งบประมาณเป็นเกณฑ์ และเลือกที่อยู่ในงบ โดยให้ความสำคัญที่สีเพชรก่อน เพราะมองเห็นด้วยตาเปล่า แล้วจึงเลือกความสะอาด ตามงบที่มี&nbsp;<br />8. การตรวจสอบความสะอาดของเพชร จากใบCertificate สามารถดูได้ในเพชรขนาด 1 กะรัตขึ้นไป เพราะมีการพล็อตตำหนิไว้ให้ เพชรตั้งแต่ VS2, SI1 ให้หลีกเลี่ยงต่ำแหน่งที่มีตำหนิบริเวณตรงหน้าเพชร<br />9. การตรวจสอบลักษณะของเพชร อื่น ๆ&nbsp;<br />&nbsp; &nbsp; Fluorescence หรือการเรืองแสงต่อแสงอัลตราไวโอเลต โดยเพชรจะเรืองแสงฟ้าออกมา เริ่มตั้งแต่ none(ไม่เรืองแสง), faint(อ่อนมาก), medium(ปานกลาง) จนถึง very strong blue(เรืองแสงมาก) ซึ่งหากไม่มีเลยจะดีที่สุด แต่ถ้ามีควรเลือกให้ไม่เกิน medium blue เท่านั้น เพราะหากเป็น strong blue(สีเข้ม) อาจจะมีผลทำให้เพชรเม็ดนั้นไฟไม่สวย แต่ในทางกลับกัน ถ้าเป็นเพชรสีนวล เช่น K หรือ L ลงไป fluorescence ช่วยทำให้เพชรขาวขึ้น จึงเป็นที่นิยมในบางกลุ่ม&nbsp;<br />&nbsp; &nbsp; Culet (เหลี่ยมที่เจียรนัยที่ก้นเพชร) ของเพชรควรเลือกที่ none หรือ small&nbsp;<br />&nbsp; &nbsp; Girdle (ขอบของเพชร) ของเพชรควรเลือกที่เป็น thin(บาง), medium(ปานกลาง), slightly thick(หนาเล็กน้อย)&nbsp;<br />&nbsp; &nbsp; Polish (การขัดเงา), Symmetry(ความสมมาตร) ของเพชรควรเลือก Good, Very Good หรือ Excellent&nbsp;<br />10. เมื่อมีเพชร 2-3 เม็ดที่เลือกไว้ นำมาเปรียบเทียบกัน เลือกดูว่าในงบเดียวกัน ให้พิจารณาจากน้ำหนักและสีเพชร ว่าอยากได้เม็ดใหญ่หรือสีขาวมากกว่ากัน หลังจากนั้น แล้วค่อยมาดูที่ความสะอาด และเลือกให้ถูกใจที่สุด